William Congreve
        
         (britisk offiser)
Store norske leksikon,Samfunn,Forsvar og sikkerhet,Militære biografier,Internasjonale militære biografier
William Congreve var en britisk offiser, artillerist og oppfinner. Congreve er særlig kjent for å ha funnet opp en rakett med langt bedre rekkevidde og egenskaper enn tidligere.
Congreve utviklet raketter til et avansert våpen etter datidens forhold. Han baserte arbeidet sitt på raketter brukt mot britiske tropper i India. Congreve-raketter ble blant annet benyttet i angrepet sjøveien mot Boulogne i 1806, mot København i 1807, mot Callao i 1809, mot Cádiz i 1810, mot Danzig (nå Gdansk) i 1813 og i slaget om Leipzig samme år. Dessuten ble raketter brukt mot Baltimores Fort McHenry i 1814.Den britiske hær hadde en rakettbrigade fra 1818. Congreves standardraketter skal ha hatt en vekt på 14 ½ kg og en rekkevidde på cirka 2700 m. Congreve var fra 1818 medlem av Parlamentet for Plymouth, Devon. Les mer i Store norske leksikon Storbritannias historie raketter artilleri